Diari Oficial de la Generalitat Valenciana


Sumari del DOGV 6747, del 03-04-2012 (2012/3140)

Subhasta d'un bé immoble a Jalance.
-----------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3140


Organisme emissor
:   Notaria de José Carmelo Llopis Benlloch

Tipus de document
:   Subhasta

Subhasta d'un bé immoble a Jalance. [2012/3140]  
Jo, José Carmelo Llopis Benlloch, notari d'Ayora i del Col·legi de València, faig constar:  
  
Primer. Venda extrajudicial  
Que en aquesta notaria se segueix procediment de venda extrajudicial, conforme a l'article 129 de la Llei Hipotecària i normativa complementària i de desplegament, per l'entitat de crèdit Banco de Sabadell, SA contra les mercantils Peinsa 97, SL, com a deutora, Urbincosta, SL, com a hipotecant no deutora i fiadora, i MR Mundo Hotelero, SL, també com a fiadora, sobre la finca que es descriu a continuació.  
  
  
Segon. Finca hipotecada  
Urbana: complex residència, denominat Hotel Sol Valle Jalance, situat al terme de Jalance, paratge Barranco del Rincón, carretera Travessia a Cofrentes, destinat a residència i allotjament temporal. És part de la parcel·la 479 del polígon 17, ocupa la parcel·la total en què s'ubica una superfície de setze mil dos-cents setanta-un metres quadrats, dels quals setze mil metres quadrats corresponen al terreny preparat per al complex urbà del qual l'edificació pròpiament dita ocupa una superfície de mil nou-cents quaranta sis metres noranta decímetres quadrats; la resta de superfície de la parcel·la no ocupada per l'edificació està destinada a zona d'aparcament i accés a l'edificació i esplai.   
  
Confronta pels quatre costats amb la parcel·la que la integra, consta l'edifici de planta baixa, primera planta alta i planta d'àtics, i es distribueix en un nucli central amb accés a l'edifici i al vestíbul principal que serveix de lloc de trobada de les dos alineacions del conjunt urbà. Des del vestíbul s'accedeix tant als espais comuns i de serveis generals com a les habitacions. Aquestes, al seu torn, s'organitzen de forma lineal i es bolquen a un costat i a l'altre de la plataforma del solar. Des del vestíbul s'accedeix a la zona d'habitacions, zona de recepció i serveis de l'hotel en planta baixa i d'aquest arranca l'escala i ascensor principal que donen accés a la primera planta alta i a la planta d'àtics. La planta baixa ocupa una superfície construïda de mil nou-cents quaranta-sis metres i noranta decímetres quadrats i s'hi ubiquen tretze habitacions dobles, dos amb saló, quatre del tipus A i set del tipus B a més de la zona de recepció amb les seues dependències accessòries i la zona de serveis de l'hotel: cafeteria restaurant menjador, tres salons socials, serveis generals i la resta de dependències accessòries.   
  
La planta primera ocupa una superfície construïda de mil tres metres trenta decímetres quadrats i s'hi ubiquen vint habitacions dobles, deu del tipus A, set del tipus B i tres del tipus D, així com serveis de l'hotel destinats a administració i serveis generals i del personal, i la planta d'àtics ocupa una superfície construïda de tres-cents seixanta-tres metres quaranta decímetres quadrats i s'hi ubiquen onze habitacions, dobles, set del tipus S i uns altres quatre del tipus F, així com serveis de l'hotel. Confronta la parcel·la total: nord, Ajuntament de Jalance; sud, nucli urbà; est, parcel·la segregada; i oest, Ajuntament de Jalance.   
  
Referència cadastral: la finca de què forma part té assignada la següent: 22792L967935281009CA.   
Registre: inscrita en el Registre de la Propietat de Requena, en el tom 1047, llibre 34 de Jalance, foli 198, finca 8682, inscripció 12a.  
  
Tercer. Anunci de subhastes  
I. Que les subhastes tindran lloc al meu despatx, situat al carrer de Pina, número 1, baixos, cantó amb plaça Major, d'Ayora (46473), província de València, amb telèfon 069 903 970.  
II. Que tindrà lloc la primera subhasta de la finca indicada el dia 24 de maig de 2012 a les 10.30 hores; si no hi ha postor o si resulta fallida per qualsevol motiu legal o reglamentari, se celebrarà una segona subhasta el dia 25 de juny de 2012 a les 10.30 hores, i en els mateixos casos se celebrarà una tercera subhasta el dia 25 de juliol de 2012 a les 10.30 hores. En cas que tinga lloc licitació entre l'amo i el creditor ses fixa per al dia 31 de juliol de 2012 a les 10.30 hores en la notaria.  
III. El tipus per a la primera subhasta serà el pactat en l'escriptura de constitució, açò és, quatre milions dos-cents dotze mil cinc-cents euros (4.212.500,00 €). Per a la segona subhasta, 75% de la quantitat indicada per a la primera subhasta. La tercera subhasta es farà amb subjecció al procediment i els límits establits en la legislació vigent.  
  
Quart. Informació complementària  
La documentació i certificació del registre a què es refereixen els articles 236.a i 236.b del Reglament Hipotecari poden consultar-se en la notaria de dilluns a divendres, de 10.00 a 13.30 hores.  
S'entendrà que qualsevol licitador accepta com a bastant la titulació aportada. Les càrregues, gravàmens i assentaments anteriors a la hipoteca que s'execute continuaran subsistents.  
Els licitadors hauran de consignar prèviament a la subhasta en la notaria mitjançant xec bancari a nom del notari, una quantitat equivalent al 30% del tipus que corresponga a la primera i segona subhasta, i per a la tercera subhasta una quantitat equivalent al 20% del tipus que corresponga a la segona. Podran fer-se postures per escrit en plec tancat, i s'hi adjuntarà el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
  
  
Ayora, 27 de març de 2012.- El notari: José Carmelo Llopis Benlloch.